[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "TTU\u0308 professor: EKKM-i renoveerimist oleks maksumaksjale raske po\u0303hjendada"}, {"text_idx": "#000004", "text": "Viimane na\u0308itusetuur EKKM-is Autor/allikas: Priit Mu\u0308rk/ERR"}, {"text_idx": "#000005", "text": "Kuigi EKKM-i ehitusauditi kokkuvo\u0303te on liialdav ja selle ja\u0308reldus ei la\u0308he kokku auditi sees kirjeldatuga, vo\u0303ib linna seisukohta mo\u0303ista, to\u0303des Tallinna tehnikau\u0308likooli inseneriteaduskonna ehituse ja arhitektuuri instituudi professor Jarek Kurnitski. Ta leiab, et linna silmis otstarbetu EKKM-i renoveerimist oleks ka maksumaksjale raske po\u0303hjendada ajal, kui remonti ootavad mitmed lasteaiad."}, {"text_idx": "#000006", "text": "Kurnitski ma\u0308rkis, et on selge, et masinahoone ko\u0303rval olevad so\u0308eestakaad, laohooned ja mu\u0308u\u0308rid on varisemisohtlikud."}, {"text_idx": "#000007", "text": "\"Aga masinahoone kohta on siiski o\u0308eldud, et selle konstruktsioonid on rahuldavas kuni heas seisukorras. Seal tegelikult midagi ohtlikku ei ole. Ku\u0308ll on seal aga va\u0308ikseid asju, na\u0308iteks vandaalid on ka\u0308inud elektrikaabli kallal ja see tuleb vandaalikindlalt uuesti kinnitada,\" kirjeldas ta."}, {"text_idx": "#000008", "text": "Kurnitski otseselt auditit ei kritiseeriks, kuid ta to\u0303des, et selle kokkuvo\u0303tte so\u0303nastus, et inimtegevus tuleb hoones lo\u0303petada ja hoone on ohtlik, auditi sisust tegelikult va\u0308lja ei tule."}, {"text_idx": "#000009", "text": "\"Ehitise ohutusest ra\u0308a\u0308kides on ko\u0303ige olulisem kandekonstruktsioonide seisukord ja nendega midagi hullu selles hoone osas ei ole, kus kohvik to\u0308o\u0308tab. Ku\u0308ll aga vo\u0303ib kokku kukkuda estakaad. Aga selle vo\u0303iks ka eraldi a\u0308ra lammutada. See ei ta\u0308henda, et masinahoone osa peaks a\u0308ra lammutama,\" selgitas ta."}, {"text_idx": "#000010", "text": "\"Pilt, mis siit ikkagi avaldub, on va\u0308ga tro\u0308o\u0308stitu.\""}, {"text_idx": "#000011", "text": "Olgugi et Kurnitski peab auditi kokkuvo\u0303tet liialdavaks, oskab ta omaniku ehk Tallinna linnaga ainult no\u0303ustuda. Linn ei pea hoonete taastamist ja remontimist otstarbekaks ning ei na\u0308e sellel mo\u0303istlikku kasutust."}, {"text_idx": "#000012", "text": "\"Pilt, mis siit ikkagi avaldub, on va\u0308ga tro\u0308o\u0308stitu. Tegemist on just selliste hoone osadega, mis on va\u0308ga ka\u0308est a\u0308ra lastud. Just estakaadi osa ja ko\u0303ik muu, mis seal on, need laohooned. Seal on mo\u0303ned asjad u\u0308mber kukkumas, territooriumil on juba ka sildid u\u0308leval, et varisemisohtlik ning inimeste liikumist on juba praegu piiratud,\" kirjeldas ta."}, {"text_idx": "#000013", "text": "Kurnitski u\u0308tles, et seda ei saa auditi tegijatele kuidagi ette heita nagu oleks hoonete u\u0308levaatust tehtud pealiskaudselt."}, {"text_idx": "#000014", "text": "\"See on ka kirja pandud, et la\u0308hteu\u0308lesanne on, et tehakse visuaalne vaatlus ja hinnatakse hoone seisukorda. Selleks otstarbeks on see ta\u0308iesti piisav. Juhul kui seda maja tahetaks korda teha ja remontima hakata, siis oleks vaja kindlasti ta\u0308psemaid uuringuid, kuidas seda ko\u0303ige mo\u0303istlikumal viisil teha.\" Audit on kindlasti adekvaatne, lisas ta."}, {"text_idx": "#000015", "text": "Linna tahe vs tehniline seisukord"}, {"text_idx": "#000016", "text": "Kurnitski so\u0303nul va\u0308ljendab lammutamise otsus pigem linna tahet ja ei tulene hoone tehnilisest seisukorrast. \"Need on kaks erinevat asja. Selge on, et hoone no\u0303uab remonti. Midagi kukkus alla sealt karniisi pealt, see on koleda va\u0308limusega ja ei vasta selgelt ta\u0308napa\u0308evastele no\u0303uetele,\" kirjeldas ta."}, {"text_idx": "#000017", "text": "\"Aga samas ei ole seal ohtu inimeste turvalisusele, va\u0308lja arvatud see u\u0308ks kaablikinnitus, mis on lahti tulnud. Aga kui omanik leiab, et tal ei ole otstarbekas suhteliselt halvas seisukorras hoonet remontima hakata, siis loomulikult on see omaniku oma tahe,\" to\u0303des ta."}, {"text_idx": "#000018", "text": "EKKM maksis iga kuu linnale hoonete kasutamise eest 62 eurot, mis Kurnitski so\u0303nul ei ole ka arvestatav u\u0308u\u0308riraha. \"Lihtsalt on olnud selline hoone, millele ei ole leitud asjalikku kasutust ja on antud sisuliselt tasuta rendile.\" Kuivo\u0303rd hoone ei ole ka kuidagi muinsuskaitse all, on omanikul vaba voli see maha lammutada."}, {"text_idx": "#000019", "text": "EKKM-i investeerimist oleks maksumaksjale raske po\u0303hjendada"}, {"text_idx": "#000020", "text": "Kurnitski mo\u0303istab linna seisukohta ka sellest vaatenurgast, et linnal on vaja samal ajal remontida ka lasteaedu ja koolimaju. \"Va\u0308ga suurt investeeringut no\u0303udvasse ja ilma selge kasutusfunktsioonita hoone osasse panustamist ei ole maksumaksjale lihtne po\u0303hjendada. Linna raha on samamoodi maksumaksja raha. Kui ma neid fotosid vaatan ja na\u0308en, millisesse seisukorda see on lastud, siis see on liiga ka\u0308est a\u0308ra lastud, et sellega midagi mo\u0303istlikku saaks teha.\""}, {"text_idx": "#000022", "text": "Kui koolimajadele on tehtud u\u0308ks ring peale, nii et saab o\u0308elda, et Tallinna koolimajad on to\u0303esti terviklikult renoveeritud ja koolio\u0303pilastele on loodud korralikult tingimused, siis lasteaedade kohta seda veel o\u0308elda ei saa, to\u0303des ta. \"Selles mo\u0303ttes on ta\u0308iesti arusaadav, et linn sellisesse objekti panustada ei saa.\""}, {"text_idx": "#000023", "text": "Kurnitski tunnistas, et kuigi selline vastus u\u0308htegi kunstinimest ei rahulda, siis on va\u0308hemalt korda tehtud Kultuurikatel, mis oli iseenesest juba va\u0308ga suur pingutus. EKKM-i masinahoone puhul on tema hinnangul tegemist aga pisikese hooneosaga, mis ei oma va\u0308a\u0308rtust ja on kehvas seisukorras."}, {"text_idx": "#000024", "text": "\"Kultuuritegelastest vo\u0303ib loomulikult aru saada, aga lihtsalt ta\u0308nane linna majanduslik vo\u0303imekus ei vo\u0303imalda seda teha. Linn ei suudaks ka oma elanikele sellist otsust argumenteeritult po\u0303hjendada, et miks ja\u0308a\u0308ks mo\u0303ni lasteaed renoveerimata ja see maja na\u0308iteks tehtaks korda,\" nentis ta."}, {"text_idx": "#000025", "text": "Remont ei tasuks end a\u0308ra"}, {"text_idx": "#000026", "text": "Kurnitski so\u0303nul on just so\u0308eestakaadi ja laohoonete puhul on ka piir u\u0308letatud, millest edasi oleks mo\u0303istlik need renoveerida."}, {"text_idx": "#000027", "text": "\"Masinahoone on kindlasti remonditav. Kuna sellel ei ole kandekonstruktsioonidega probleeme, siis selle kordategemine oleks oluliselt lihtsam. Aga maja kuju on lihtsalt selline, et sellele on keeruline asjalikku kasutust saada. Ta on pisikese po\u0303hjapindalaga ja kahekordne hoone. See funktsionaalsus on ilmselt linna eemale to\u0303uganud mo\u0303ttest, et see tasuks korda teha.\""}, {"text_idx": "#000028", "text": "\"Linn ei suudaks ka oma elanikele sellist otsust argumenteeritult po\u0303hjendada, et miks ja\u0308a\u0308ks mo\u0303ni lasteaed renoveerimata ja see maja na\u0308iteks tehtaks korda.\""}, {"text_idx": "#000029", "text": "Ta lisas, et isegi kui hoone ka korda tehtaks ja EKKM-ilt suuremat renti ku\u0308sitaks, siis ilmselt ei tasuks remont end kunagi a\u0308ra. Hoone ta\u0308napa\u0308evasesse seisukorda viimine \u2013 soojustamine, va\u0308lisfassaadide kordategemine no\u0303uaks ku\u0308llaltki suurt remonti. \"Ega ta on seestpooltki [halvas seisus], kohati ra\u0308a\u0308giti ka katuse la\u0308bijooksust,\" to\u0303i Kurnitski va\u0308lja."}, {"text_idx": "#000030", "text": "Seega on realistlik lahendus, et linn laseb hoone lammutada, kui peab projekti perspektiivituks ja tal pole majanduslikult vo\u0303imalik sellisesse hoonesse investeerida. Aga mo\u0303istlik oleks lasta EKKM-il hoones teatud perioodi veel toimetada, kuni muuseum leiab omale uue rendipinna, leiab Kurnitski. Ku\u0308simus on lihtsalt mo\u0303istliku aja pikkuses, et EKKM-i tegevus ei katkeks seeto\u0303ttu, et see hoone la\u0308heb lammutamisele."}, {"text_idx": "#000031", "text": "Analu\u0308u\u0308s: Eesti hoonefondi kaasajastamine no\u0303uab 24 miljardit eurot"}, {"text_idx": "#000032", "text": "EKKM so\u0303lmis Tallinna linnaga uue u\u0308u\u0308rilepingu"}, {"text_idx": "#000034", "text": "Tallinna kunstihoone juhataja: EKKM-i kordategemine on jo\u0303ukohane, vaja on tahet"}, {"text_idx": "#000035", "text": "EKKM-i tulevik so\u0303ltub ka sellest, mis saab linnahallist"}, {"text_idx": "#000036", "text": "Kultuuriasutused ja eraettevo\u0303tted tegid avaliku po\u0308o\u0308rdumise EKKM-i toetuseks"}, {"text_idx": "#000038", "text": "Tallinna kunstihoone juhataja: EKKM korda, mitte kinni"}, {"text_idx": "#000039", "text": "Asjaosalised arutavad EKKM-i tuleviku u\u0308le sel na\u0308dalal"}, {"text_idx": "#000040", "text": "Galerii. EKKM tegi viimase na\u0308itusetuuri"}, {"text_idx": "#000047", "text": "Haapsalu fotoklubi na\u0308itab kahel na\u0308itusel rohkem kui 70 pilti"}, {"text_idx": "#000048", "text": "Otse kell 19:40: muusikapa\u0308eva suur muusikama\u0308ng ETV-s"}, {"text_idx": "#000050", "text": "Arvustus. Mina magasin ha\u0308sti ja elasin ka ha\u0308sti"}, {"text_idx": "#000053", "text": "Krickil ilmus uus album \"Kirjutamata\""}, {"text_idx": "#000054", "text": "Turu raamatumessil tutvustatakse ka va\u0308rsket eesti kirjandust"}, {"text_idx": "#000055", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000060", "text": "Reopalu kalmistul restaureeriti rikutud hauata\u0308hised"}, {"text_idx": "#000061", "text": "Keelesa\u0308uts. Sideso\u0303na \"ja\" tulek eesti kirjakeelde"}, {"text_idx": "#000062", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000063", "text": "Haapsalu kultuurikeskuses avati na\u0308itus aulidest"}, {"text_idx": "#000064", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000065", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000066", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000067", "text": "Edetabel. Aasta parimad albumid 2022"}, {"text_idx": "#000068", "text": "Aasta parimad albumid 2022. Isiklikud edetabelid"}, {"text_idx": "#000069", "text": "U\u0308levaade. Aasta parimad lood 2022"}, {"text_idx": "#000073", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000074", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]